জোফ্রা আর্চার

জোফ্রা চিওকি আর্চার (ইংরেজি: Jofra Archer; জন্ম: ১ এপ্রিল, ১৯৯৫) বার্বাডোসের ব্রিজটাউনে জন্মগ্রহণকারী বিখ্যাত ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স দলের প্রতিনিধিত্ব করছেন। এছাড়াও, ঘরোয়া ক্রিকেটে খুলনা টাইটান্স, হোবার্ট হারিকেন্স, কোয়েটা গ্ল্যাডিয়েটর্স ও রাজস্থান রয়্যালস দলে খেলছেন। দলে তিনি মূলতঃ ডানহাতি ফাস্ট বোলার হিসেবে খেলছেন। এছাড়াও, ডানহাতে কার্যকরী ব্যাটিং করে থাকেন জোফ্রা আর্চার। এপ্রিল, ২০১৯ সালে আয়ারল্যান্ড ও পাকিস্তানের বিপক্ষে সীমিত ওভারের খেলায় অংশগ্রহণের উদ্দেশ্যে ইংল্যান্ড দলের সদস্যরূপে মনোনীত করা হয়। ৩ মে, ২০১৯ তারিখে আয়ারল্যান্ডের বিপক্ষে একদিনের আন্তর্জাতিকে অভিষেক ঘটে জোফ্রা আর্চারের। এর একদিন পরই ৫ মে, ২০১৯ তারিখে পাকিস্তানের বিপক্ষে টুয়েন্টি২০ আন্তর্জাতিকে অভিষেক হয় তার। ক্রমশঃই ইংরেজ কাউন্টি ক্রিকেটে দূর্দান্ত তরুণ অল-রাউন্ডার হিসেবে নিজেকে তুলে ধরছেন জোফ্রা আর্চার। সাসেক্সের দলীয় সঙ্গী ক্রিস জর্দানকে অনুসরণ করে ইংল্যান্ড দলে অংশগ্রহণের আগ্রহ ছিল তার। জর্দানই প্রথম সাসেক্স কর্তৃপক্ষকে তার প্রতিভার কথা তুলে ধরে। হাল্কা-পাতলা গড়নের অধিকারী জোফ্রা আর্চার আশি মাইলের মাঝামাঝি গড়ে বোলিংয়ে সক্ষম। এছাড়াও, নিচেরসারিতে আক্রমণাত্মক ব্যাটিংয়ের অধিকারী তিনি। ২০১৩ সালে ওয়েস্ট ইন্ডিজের অনূর্ধ্ব-১৯ দলে খেলার সুযোগ পেয়েছিলেন। কিন্তু গুরুতর আঘাতের কারণে পিছিয়ে পড়েন ও বার্বাডোসের খেলোয়াড় নির্বাচন পদ্ধতিতে বাইরে অবস্থান করতে বাধ্য হন। ফলশ্রুতিতে, সাসেক্সের দ্বিতীয় একাদশে খেলতে শুরু করেন ও সাসেক্স প্রিমিয়ার লীগে হোরশামের সদস্য হন। ইংরেজ বংশোদ্ভূত পিতার সন্তান জোফ্রা আর্চার। এছাড়াও, তিনি ব্রিটিশ পাসপোর্টধারী। কিন্তু, শুরুতে ২০২২ সালের শীতকাল পর্যন্ত ইংল্যান্ডের পক্ষে খেলার জন্যে যোগ্য বলে বিবেচিত হননি। ইংল্যান্ড এবং ওয়েলস ক্রিকেট বোর্ড (ইসিবি) মন্তব্য করে যে, নিজস্ব ১৮শ জন্মদিনের পূর্ব-পর্যন্ত তিনি ইংল্যান্ডে বসবাসের উপযুক্ত নন। তাকে সাত বছর বসবাসের সময়সীমা পূর্ণ করতে হবে। তবে, বসবাসের সময়সীমা পূর্ণ হলে ইংল্যান্ডের পক্ষে খেলার আগ্রহের কথা তিনি ব্যক্ত করেছিলেন। নভেম্বর, ২০১৮ সালে ইসিবি এ নিয়মের পরিবর্তন করে। সাত বছরের যোগ্যতার সময়সীমা আইসিসি’র নিয়মাবলীর সাথে মিল রেখে তিন বছরে নিয়ে আসে। ৮ জুলাই, ২০১৬ তারিখে সাসেক্সের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় জোফ্রা আর্চারের। ২০১৬ সালে সফররত পাকিস্তান একাদশের বিপক্ষে তিনি খেলেন। পাকিস্তানের বিপক্ষে চারটি প্রথম-শ্রেণীর উইকেট পান। ২৪ জুলাই, ২০১৬ তারিখে রয়্যাল লন্ডন ওয়ান-ডে কাপে গ্লুচেস্টারশায়ারের বিপক্ষে লিস্ট এ ক্রিকেটে অভিষেক ঘটে তার। এরপর সমারসেটের বিপক্ষে রয়্যাল লন্ডন কাপে সমারসেটের পাঁচ-উইকেট নিয়ে দলের জয়ে প্রভূতঃ ভূমিকা রাখেন। দীর্ঘদিনে আঘাতের কারণে কোনরূপ চুক্তিবাদেই খেলতে থাকেন। তবে, সাসেক্স কর্তৃপক্ষ দীর্ঘদিনের খেলার উদ্দেশ্য নিয়ে চুক্তিতে উপনীত হয়। ২০১৬ সালের দ্বিতীয়ার্ধ্বে সাসেক্সের চ্যাম্পিয়নশীপে বিরাট অবদান রাখেন। তিন ধরনের খেলাতেই অভিষেক ঘটে তার। সর্বমোট ৩৫ উইকেট পান। চ্যাম্পিয়নশীপের দ্বিতীয় বিভাগে ৩০ গড়ে ২৩ উইকেট দখল করেন। অভিষেক খেলাতেই সাসেক্সের বিপক্ষে আট নম্বরে ব্যাটিংয়ে নেমে ৭২ রান তুলেছিলেন। ২০১৭ সালেও এ ধারা অব্যাহত রাখেন। ২৫ গড়ে ৬১ উইকেট ও ব্যাট হাতে ৪৫-এর অধিক গড়ে রান তুলেন। জানুয়ারি, ২০১৮ সালে আইপিএল নিলামে £৮০০,০০০ পাউন্ডের বিনিময়ে রাজস্থান রয়্যালসের পক্ষে খেলার জন্যে চুক্তিবদ্ধ হন। ২২ এপ্রিল, ২০১৮ তারিখে জয়পুরে অনুষ্ঠিত মুম্বই ইন্ডিয়ান্সের বিপক্ষে আইপিএল আসরে অভিষেক ঘটে জোফ্রা আর্চারের। খেলায় তিনি তিন উইকেট দখল করে প্লেয়ার অব দ্য ম্যাচ হিসেবে নামাঙ্কিত হন। ২ আগস্ট, ২০১৮ তারিখে টি২০ ব্ল্যাস্ট প্রতিযোগিতায় মিডলসেক্সের বিপক্ষে দূর্দান্ত খেলেন। ইয়ন মর্গ্যানকে আউট করে শেষ ওভারে হ্যাট্রিক সম্পন্ন করেন তিনি। এপ্রিল, ২০১৯ সালে সফরকারী পাকিস্তান ও আয়ারল্যান্ডের বিপক্ষে একমাত্র ওডিআই খেলার জন্যে জোফ্রা আর্চারকে ইংল্যান্ড দলে অন্তর্ভুক্ত করা হয়। ৩ মে, ২০১৯ তারিখে আয়ারল্যান্ডের বিপক্ষে ওডিআইয়ে অভিষেক পর্ব সম্পন্ন হয় তার। এরপর ৫ মে, ২০১৯ তারিখে পাকিস্তানের বিপক্ষে প্রথমবারের মতো টুয়েন্টি২০ আন্তর্জাতিকে অংশ নেন। ২০১৯ সালের ক্রিকেট বিশ্বকাপের শুরুতে ইংল্যান্ডের ১৫-সদস্যের প্রাথমিক দলে জোফ্রা আর্চারকে রাখা হয়নি। সাবেক ক্রিকেটার অ্যান্ড্রু ফ্লিনটফ মন্তব্য করেন যে, তিনি দলের যে কারো পরিবর্তে তাকে দলে রাখতে চান। ২১ মে, ২০১৯ তারিখে ইংল্যান্ড দল তাদের চূড়ান্ত দল মনোনীত করে। টম কারেন ও লিয়াম ডসনের সাথে তাকেও দলের সদস্যরূপে যুক্ত করা হয়। "Jofra Archer"। ESPN Cricinfo। সংগ্রহের তারিখ ৮ জুলাই ২০১৬।  "Jofra Archer: England do not pick pace bowler in provisional World Cup squad"। BBC Sport। সংগ্রহের তারিখ ১৭ এপ্রিল ২০১৯।  "Jofra Archer will make England debut in Friday's ODI against Ireland"। The Telegraph। সংগ্রহের তারিখ ৩ মে ২০১৯।  "Jofra Archer: England's Chris Jordan says 'world is all-rounder's oyster'"। ৬ মার্চ ২০১৯ – www.bbc.co.uk-এর মাধ্যমে।  "Jofra Archer's England World Cup chances played down - but not ruled out"। ESPN Cricinfo। সংগ্রহের তারিখ ১০ ডিসেম্বর ২০১৮।  "Jofra Archer: Why has an IPL team just paid £800,000 for a little-known cricketer?"। BBC Sport। ১ ফেব্রুয়ারি ২০১৮। সংগ্রহের তারিখ ১ ফেব্রুয়ারি ২০১৮।  "Jofra Archer could play for England at World Cup after ECB amend eligibility rules"। ESPN Cricinfo। সংগ্রহের তারিখ ২৯ নভেম্বর ২০১৮।  "Jofra Archer could play for England next year after ECB changes residency rules"। BBC Sport। সংগ্রহের তারিখ ২৯ নভেম্বর ২০১৮।  "Pakistan tour of England and Ireland, Tour Match: Sussex v Pakistanis at Hove, Jul 8-10, 2016"। ESPNcricinfo। সংগ্রহের তারিখ ৮ জুলাই ২০১৬।  "Royal London One-Day Cup, South Group: Gloucestershire v Sussex at Cheltenham, Jul 24, 2016"। ESPNcricinfo। সংগ্রহের তারিখ ২৪ জুলাই ২০১৬।  "List of sold and unsold players"। ESPN Cricinfo। সংগ্রহের তারিখ ২৭ জানুয়ারি ২০১৮।  "21st match (N), Indian Premier League at Jaipur, Apr 22 2018 | Match Summary | ESPNCricinfo"। ESPN Cricinfo। সংগ্রহের তারিখ ২৩ এপ্রিল ২০১৮।  "Archer, Gowtham hand Mumbai another final-over defeat"। ESPN Cricinfo। সংগ্রহের তারিখ ২৩ এপ্রিল ২০১৮।  "An IPL debut to remember for Jofra Archer"। International Cricket Council। সংগ্রহের তারিখ ২৩ এপ্রিল ২০১৮।  "Jofra Archer trumps Eoin Morgan with last-over hat-trick"। International Cricket Council। সংগ্রহের তারিখ ৩ আগস্ট ২০১৮।  "England name preliminary ICC Men's Cricket World Cup Squad"। England and Wales Cricket Board। সংগ্রহের তারিখ ১৭ এপ্রিল ২০১৯।  "Jofra Archer: How did England debutant perform against Ireland?"। ৩ মে ২০১৯ – www.bbc.co.uk-এর মাধ্যমে।  "Only ODI, England tour of Ireland at Dublin, May 3 2019"। ESPN Cricinfo। সংগ্রহের তারিখ ৩ মে ২০১৯।  "Only T20I, Pakistan tour of England at Cardiff, May 5 2019"। ESPN Cricinfo। সংগ্রহের তারিখ ৫ মে ২০১৯।  "Jofra Archer: England should drop 'anyone' for all-rounder in World Cup - Andrew Flintoff"। BBC Sport। ৭ মে ২০১৯।  "World Cup: England name Jofra Archer, Tom Curran & Liam Dawson in squad"। BBC Sport। সংগ্রহের তারিখ ২১ মে ২০১৯।  টাইমল মিলস বাংলাদেশ প্রিমিয়ার লীগ এসেক্স কাউন্টি ক্রিকেট ক্লাব উইজডেন বর্ষসেরা ক্রিকেটার ২০১৯ ক্রিকেট বিশ্বকাপ দলসমূহ ইএসপিএনক্রিকইনফোতে জোফ্রা আর্চার (ইংরেজি) ক্রিকেটআর্কাইভে জোফ্রা আর্চার (সদস্যতা প্রয়োজনীয়) (ইংরেজি)